เทศบัญญัติเทศบาลตำบลเนินสูงเทศบัญญัติเทศบาลตำบลเนินสูงเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลเนินสูงอำเภอท่าใหม่ จังหวัดจันทบุรีพ.ศ.๒๕๕๒ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลเนินสูงโดยความเห็นชอบของสภาเทศบาลตำบลเนินสูง และผู้ว่าราชการจังหวัดจันทบุรี จึงตราเทศบัญญัตินี้ไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลเนินสูงเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลเนินสูงอำเภอท่าใหม่ จังหวัดจันทบุรี พ.ศ. ๒๕๕๒ข้อ ๒[๑]เทศบัญญัติเทศบาลตำบลเนินสูงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองท่าใหม่ ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดทางหลวงแผ่นดินหมายเลข ๓ (ถนนสุขุมวิท) ฟากใต้ด้านตะวันออก จดทางหลวงแผ่นดินหมายเลข ๓๓๒๓ (ถนนพิศาลธรรมคุณ) ฟากตะวันตก ด้านใต้จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๓ ด้านตะวันตกจดเส้นตั้งฉากกับทางหลวงแผ่นดินหมายเลข ๓๓ (ถนนสุขุมวิท)ที่จุดซึ่งอยู่ห่างจากทางหลวงแผ่นดินหมายเลข ๓๓ (ถนนสุขุมวิท)บรรจบกับทางหลวงแผ่นดินหมายเลข ๓๓๒๓ และทางหลวงแผ่นดินหมายเลข ๓๓๒๒(ถนนไปบ้านยางระโหง) ไปทางทิศตะวันตกตามแนวทางหลวงแผ่นดินหมายเลข ๓๓ (ถนนสุขุมวิท)เป็นระยะ ๕๐๐ เมตรบริเวณที่ ๒ หมายความว่าพื้นที่ในบริเวณด้านเหนือ จดเส้นขนานระยะ ๑๕๐ เมตร กับศูนย์กลางทางหลวงแผ่นดินหมายเลข๓ (ถนนสุขุมวิท) ด้านตะวันออก จดเส้นขนานระยะ ๑๕๐ เมตร กับศูนย์กลางทางหลวงหมายเลข๓๓๒๓ และที่สาธารณประโยชน์ทางด้านตะวันตก ด้านใต้ จดเส้นตั้งฉากกับทางหลวงแผ่นดินหมายเลข๓๓๒๓ ที่จุดซึ่งอยู่ห่างจากทางหลวงแผ่นดินหมายเลข ๓๓๒๓ บรรจบกับถนนบูรพาซอย ๓ไปทางทิศใต้ตามแนวทางหลวงแผ่นดินหมายเลข ๓๓๒๓ เป็นระยะ ๒๐๐ เมตรจดทางหลวงแผ่นดินหมายเลข ๓๓๒๓ ฟากตะวันออก และ ถนนบูรพาซอย ๓ ฟากเหนือ ด้านตะวันตกจดเส้นขนานระยะ ๔๘๐ เมตร กับศูนย์กลางทางหลวงแผ่นดินหมายเลข ๓๓๒๒(ถนนพิศาลธรรมคุณ) จดเส้นขนานระยะ ๑๕๐ เมตร กับศูนย์กลางถนนสาย ง๙จดที่สาธารณประโยชน์ป่าช้าเนินโอ้ ด้านใต้และด้านตะวันออก จดถนนสาย ง๙ ฟากตะวันออกจดทางหลวงแผ่นดินหมายเลข ๓ (ถนนสุขุมวิท) ฟากเหนือและเส้นตั้งฉากกับทางหลวงแผ่นดินหมายเลข๓ (ถนนสุขุมวิท) ที่จุดซึ่งอยู่ห่างจากทางหลวงแผ่นดินหมายเลข ๓ (ถนนสุขุมวิท)บรรจบกับถนนสาย ง๙ ไปทางทิศตะวันตกตามแนวทางหลวงแผ่นดินหมายเลข ๓ (ถนนสุขุมวิท)เป็นระยะ ๑๕๐ เมตร ยกเว้นพื้นที่บริเวณที่ ๑บริเวณที่ ๓ หมายความว่าพื้นที่ในบริเวณด้านเหนือ จดถนนบูรพาซอย ๓ ฟากใต้ ด้านตะวันออกจดทางหลวงแผ่นดินหมายเลข๓๓๒๓ (ถนนพิศาลธรรมคุณ) ฟากตะวันตก ด้านใต้ จดเส้นขนานระยะ ๒๐๐ เมตรกับศูนย์กลางถนนบูรพาซอย ๓ ด้านตะวันตก จดเส้นตรงที่ลากต่อจากเส้นขนานระยะ ๑๕๐เมตร กับศูนย์กลางถนนบูรพาซอย ๓ ไปทางทิศใต้ เป็นระยะ ๒๐๐ เมตรบริเวณที่ ๔ หมายความว่าพื้นที่ในบริเวณเขตเทศบาลตำบลเนินสูง ยกเว้นพื้นที่บริเวณที่ ๑ บริเวณที่ ๒บริเวณที่ ๓ และเขตทหารทั้งนี้ ตามแผนที่ท้ายเทศบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) คลังเชื้อเพลิงเพื่อการขายส่ง(๔) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการและร้านจำหน่ายก๊าซ(๕) คลังวัตถุระเบิดตามกฎหมายว่าด้วยวัตถุอันตราย(๖) เลี้ยงม้า โค กระบือ สุกร แพะ แกะ ห่าน เป็ดไก่ เพื่อการค้าหรือโดยก่อเหตุรำคาญ ตามกฎหมายว่าด้วยการสาธารณสุข(๗) กำจัดมูลฝอยข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) คลังเชื้อเพลิงเพื่อการขายส่ง(๔) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการและร้านจำหน่ายก๊าซ(๕) คลังวัตถุระเบิดตามกฎหมายว่าด้วยวัตถุอันตราย(๖) กำจัดมูลฝอยข้อ ๖ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) สถานสงเคราะห์หรือรับเลี้ยงเด็กหรือคนชรา(๔)สุสานและฌาปนสถานตามกฎหมายว่าด้วยสุสานและฌาปนสถานข้อ ๗ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีแนบท้ายเทศบัญญัตินี้ และโรงงานบำบัดน้ำเสียรวมของชุมชน(๒) คลังน้ำ มันเชื้อเพลิงและสถานที่ที่ใช้ในการเก็บรักษาน้ำ มันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) โรงแรมตามกฎหมายว่าด้วยโรงแรม(๕) จัดสรรที่ดินเพื่อประกอบอุตสาหกรรม(๖) จัดสรรที่ดินเพื่อประกอบพาณิชยกรรมเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและพื้นที่ไม่เกินร้อยละห้า ของพื้นที่โครงการทั้งหมด(๗)การอยู่อาศัยหรือประกอบพาณิชยกรรมประเภทห้องแถวหรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและพื้นที่ไม่เกินร้อยละห้า ของพื้นที่โครงการทั้งหมด(๘) การอยู่อาศัยประเภทห้องชุด อาคารชุดหรือหอพักถ้ามีการใช้ประโยชน์ที่ดินเพื่อการจัดสรรที่ดินเพื่อประกอบพาณิชยกรรมตาม(๔) และเพื่อการอยู่อาศัยหรือประกอบพาณิชยกรรมประเภทห้องแถวหรือตึกแถวตาม (๗)ดำเนินการอยู่ในการจัดสรรที่ดินเพื่อการอยู่อาศัยโครงการเดียวกันให้ใช้ประโยชน์ที่ดินเพื่อกิจการดังกล่าวรวมกันไม่เกินร้อยละห้าของพื้นที่โครงการทั้งหมดการใช้ประโยชน์ที่ดินริมทางหลวงแผ่นดินหมายเลข ๓(ถนนสุขุมวิท) ทางหลวงแผ่นดินหมายเลข ๓๓๒๓ ทางหลวงแผ่นดินหมายเลข ๓๑๕๒และทางหลวงแผ่นดินหมายเลข ๓๑๔๗ ให้มีที่ว่างตามแนวขนานริมเขตทางไม่น้อยกว่า ๖ เมตรการใช้ประโยชน์ที่ดินริมฝั่งแม่น้ำ คลองหรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของแม่น้ำ คลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือสาธารณูปโภคข้อ ๘ภายในบริเวณพื้นที่ที่กำหนดไว้ตามข้อ๔, ๕, ๖ และข้อ ๗ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๔,๕, ๖ และข้อ ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๔, ๕, ๖ และข้อ ๗ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔, ๕, ๖ และข้อ ๗ข้อ ๑๐อาคารที่ได้รับอนุญาตหรือในวันแจ้งการก่อสร้างดัดแปลง ใช้ หรือเปลี่ยนการใช้ตามกฎหมายว่าด้วยกาควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๑ให้นายกเทศมนตรีตำบลเนินสูงรักษาการให้เป็นไปตามเทศบัญญัตินี้ประกาศณ วันที่ ๗ กันยายน พ.ศ. ๒๕๕๒วิโรจน์งามระเบียบนายกเทศมนตรีตำบลเนินสูง[เอกสารแนบท้าย]๑.แผนที่ท้ายเทศบัญญัติเทศบาลตำบลเนินสูง เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลเนินสูงอำเภอท่าใหม่ จังหวัดจันทบุรี พ.ศ. ๒๕๕๒๒.บัญชีท้ายเทศบัญญัติเทศบาลตำบลเนินสูง เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลเนินสูงอำเภอท่าใหม่ จังหวัดจันทบุรี พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑๒พฤศจิกายน ๒๕๕๒นันท์นภัสร์/ตรวจ๑๒พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๖๓ ง/หน้า ๘๕/๙ พฤศจิกายน ๒๕๕๒